Diari Oficial de la Generalitat Valenciana


Sumari del DOGV 4078, del 04-09-2001 (2001/7458)

Notificació a Casas de Bétera, SL.
----------------------------------

### Dades del document

Número de DOGV
:   4078

Data del DOGV
:   04-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/7458


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Casas de Bétera, SL. [2001/7458]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedeix a la notificació de plec de càrrecs a Casas de Bétera, SL, amb la referència VIVI/040501/162
  
Per ordre de l'instructor, se li notifiquen les imputacions a l'expedientat i se li concedeix un termini de quinze dies a partir de l'endemà de la seua notificació per a respondre-les i, si escau, sol·licitar la pràctica de proves, de conformitat amb el que estableix l'article 16 del Reglament de Procediment Sancionador.
  
El secretari d'actuacions.
  
Plec de càrrecs
  
Que es formula a Casas de Bétera, SL, d'acord amb l'article16 del Reglament de Procediment Sancionador, de 4 d'agost de 1993, amb l'advertiment que, si no el respon en el termini de quinze dies a partir de l'endemà de la seua notificació, es donarà per complit el tràmit, i seguirà el seu curs el procediment.
  
Càrrec: com a promotor de l'habitatge situat a Bétera, c/ Diputació 17 i acollit a l'expedient de construcció 46-IG-667/1995-070 ha infringit vosté la Llei 1/1997 de la Generalitat Valenciana de Règim Sancionador en Matèria d'Habitatge i ha comés una falta molt greu tipificada així en l'article 6.10 d'aquesta i li podrà correspondre una sanció de 500.001 PTA a 5.000.000 PTA, ja que ha construït amb les següents deficiències:
  
Elements comuns:
  
Esquerdes en l'últim forjat en la juntura d'aquest amb els tancaments de façanes.
  
Esquerdes perimetrals en celoberts en les juntures de separació de l'últim forjat amb els ampits del terrat.
  
Esquerdament dels ampits del terrat general de l'edifici.
  
Filtracions en garatge a través dels murs de tancament de garatge i en les trobades en la xarxa horitzontal de sanejament amb aquests murs.
  
Humitats en sostre de garatge en les zones de desguassos de les plantes superiors.
  
Habitatges:
  
Habitatge núm. 1: l'embornal de la terrassa en planta baixa situat en la part posterior de l'habitatge està més alt que el paviment i s'embassa l'aigua.
  
Habitatge núm. 4: despreniment d'enlluït en el parament vertical d'escala d'accés a la planta de dormitoris, a l'altura del primer replanell.
  
Habitatge núm. 14: fissura en el tancament de façana posterior en la zona de la juntura de dilatació amb l'edifici adjacent. Esquerdament de les juntures de l'últim forjat amb els tancaments de façana posterior. La persiana del menjador-sala d'estar no corre correctament i es queda blocada en la part superior.
  
Les esmentades deficiències hauran de ser corregides d'acord amb el que esmenta el nostre requeriment amistós de 28/05/2001, llevat de proposta alternativa motivada i prèviament acceptada per la Inspecció Tècnica d'aquest Servei Territorial, en el termini de deu dies naturals.